ນາຍ Chen Wei ນັກຄັດຄ້ານ ລັດຖະບານຈີນ ຖືກສານຕັດສິນ ຈຳຄຸກ 9 ປີ
ຈີນໄດ້ຕັດສິນໂທດ ຈໍາຄຸກນັກຄັດຄ້ານລັດຖະບານ ທີ່ສໍາຄັນຄົນນຶ່ງ ເປັນເວລາ 9 ປີ
ສານແຫ່ງນຶ່ງໃນພາກຕາເວັນຕົກສຽງໃຕ້ຂອງຈີນໄດ້ຕັດສິນໂທດນັກຄັດຄ້ານລັດຖະ ບານທີ່ສຳຄັນຄົນນຶ່ງໃຫ້ຈຳຄຸກເປັນເວລາ 9 ປີ ຍ້ອນໄດ້ຍຸແຍ່ໃຫ້ມີການໂຄ່ນລົ້ມລັດ ຖະບານ ພວກທະນາຍຄວາມຂອງນາຍ Chen Wei ກ່າວວ່າ ລາວໄດ້ຖືກດຳເນີນຄະດີ ຍ້ອນບົດ ຄວາມ 4 ບົດທີ່ລາວໄດ້ຂຽນແລະພິມເຜີຍແຜ່ທາງອິນເຕີແນັດ ຊຶ່ງໃຫ້ການສະໜັບສະ ໜຸນຕໍ່ການປະຕິຮູບປະຊາທິປະໄຕຢູ່ໃນປະເທດຈີນ ທີ່ປົກຄອງໂດຍລະບອບຄອມມູນິສ ນັ້ນ ພວກທະນາຍຄວາມກ່າວວ່າ ການດຳເນີນຄະດີທີ່ເມືອງສຸຍໜິງ ທີ່ຕັ້ງຢູ່ໃນພາກຕາເວັນຕົກ ສຽງໃຕ້ຂອງຈີນ ໄດ້ໃຊ້ເວລາບໍ່ຮອດ 3 ຊົ່ວໂມງ ຫຼັງຈາກໄດ້ມີການອອກຄຳພິພາກສາແລ້ວ ນາຍ Chen ເວົ້າວ່າ ລາວບໍ່ມີຄວາມຜິດແລະປະກາດວ່າລະບອບຜະເດັດການຈະປະສົບກັບ ຄວາມຫາຍານະແລະປະຊາທິປະໄຕຈະ ໄດ້ຮັບໄຊຊະນະຢ່າງແນ່ນອນ ນັກຄັດຄ້ານລັດຖະບານອາຍຸ 41 ປີຄົນນີ້ ແມ່ນນຶ່ງໃນຈຳນວນພວກນັກເຄື່ອນໄຫວຫຼາຍໆ ຮ້ອຍຄົນທີ່ໄດ້ຖືກຈັບ ໃນການປາບປາມຫຼັງຈາກໄດ້ມີການຮຽກຮ້ອງທາງອິນເຕີແນັດ ເມື່ອ ເດືອນກຸມພາຜ່ານມາໃຫ້ປະຊາຊົນຊາວຈີນເອົາແບບຢ່າງພວກປະທ້ວງທີ່ພາກັນລຸກຮືຂຶ້ນໃນ ລະດູບານໃໝ່ຂອງຊາວອາຣັບນັ້ນ